# 

# ΑΝΑΡΤΗΤΕO ΣΤΟ ΔΙΑΔΙΚΤΥΟ

# ΕΛΛΗΝΙΚΗ ΔΗΜΟΚΡΑΤΙΑ

**ΝΟΜΟΣ ΗΛΕΙΑΣ**

**ΔΗΜΟΣ ΗΛΙΔΑΣ**

**ΟΙΚΟΝΟΜΙΚΗ ΕΠΙΤΡΟΠΗ**

**Αριθμός Απόφασης 357/2011**

ΑΠΟΣΠΑΣΜΑ

Από το Πρακτικό της από 30-12-2011 κατεπείγουσας συνεδρίασης της Οικονομικής Επιτροπής του Δήμου Ήλιδας.

**ΘΕΜΑ: Ανατροπή αποφάσεων ανάληψης υποχρέωσης και διαγραφή δεσμεύσεων έτους 2011.**

Στην Αμαλιάδα, σήμερα 30-12-2011, ημέρα Παρασκευή και ώρα 13:00 στο Δημοτικό Κατάστημα του Δήμου Ήλιδας, συνήλθε σε κατεπείγουσα συνεδρίαση η Οικονομική Επιτροπή, ύστερα από την με αριθμό 7/28-12-2011 έγγραφη πρόσκληση του Προέδρου, που εκδόθηκε και επιδόθηκε νόμιμα στα μέλη της, σύμφωνα με το άρθρο 75 του Ν.3852/10.

Στη συνεδρίαση αυτή ήταν:

**ΠΑΡΟΝΤΕΣ ΑΠΟΝΤΕΣ**

1. Ζαχαρόπουλος Βασίλειος – Πρόεδρος
2. Χριστόπουλος Ιωάννης - Αντιπρόεδρος
3. Δούλος Παντελής - Μέλος
4. Νικολόπουλος Χρήστος - Μέλος
5. Ντάνασης Χαράλαμπος – Μέλος
6. Παπαδάτος Πέτρος - Μέλος
7. Προκόπης Πέτρος – Μέλος
8. Μπιλίρης Νικόλαος – Μέλος
9. Παναγιωτάρας Παναγιώτης - Μέλος

Αφού διαπιστώθηκε ότι υπάρχει νόμιμη απαρτία, δεδομένου ότι σε σύνολο εννέα (9) μελών βρέθηκαν παρόντα όλα τα μέλη και απόντα κανένα μέλος, ο Πρόεδρος κ. Βασίλειος Ζαχαρόπουλος κήρυξε την έναρξη της συνεδρίασης. Τα πρακτικά τηρήθηκαν από το δημοτικό υπάλληλο κ. Ρούτση Χρήστο.

**. . . . . . . .**

Στη συνέχεια της συνεδρίασης ο Πρόεδρος εισηγούμενος το μοναδικό θέμα της ημερήσιας διάταξης ανέφερε τα εξής:

Καλέσαμε σε κατεπείγουσα συνεδρίαση την Οικονομική Επιτροπή και οι λόγοι που συντελούν στην κατεπείγουσα σύγκληση και το κατεπείγον του θέματος είναι: α) Σύμφωνα με τις διατάξεις του άρθρου 4 παρ. 1β και 5 του ΠΔ 113/2010 σε περίπτωση μη εκτέλεσης εν όλω ή εν μέρει των αναλήψεων υποχρέωσης εντός του οικονομικού έτους, αυτή ανατρέπεται μετά από σχετική ανακλητική απόφαση του διατάκτη για ολική ή μερική διαγραφή του ποσού που δεσμεύτηκε και η απόφαση πρέπει να ληφθεί στο τέλος του έτους. Β) Η εισήγηση της Διεύθυνσης Οικονομικών Υπηρεσιών του Δήμου κοινοποιήθηκε σήμερα στην Οικονομική Επιτροπή και δεν υπάρχει χρονικό περιθώριο για σύγκληση τακτικής συνεδρίασης. Η Οικονομική Επιτροπή ομόφωνα ψηφίζει θετικά για τα κατεπείγον της συνεδρίασης.

Θέτω υπόψη σας την εισήγηση της Διεύθυνσης Οικονομικών Υπηρεσιών του Δήμου μας στην οποία αναφέρονται τα εξής: «*Παρακαλώ όπως θέσετε προς συζήτηση στην προσεχή συνεδρίαση της Οικονομικής Επιτροπής το παραπάνω θέμα, ως εξής:*

*Σύμφωνα με τις διατάξεις του άρθρου 4 παρ. 1β και 5 του ΠΔ 113/2010 σε περίπτωση μη εκτέλεσης εν όλω ή εν μέρει των αναλήψεων υποχρέωσης εντός του οικονομικού έτους, αυτή ανατρέπεται μετά από σχετική ανακλητική απόφαση του διατάκτη για ολική ή μερική διαγραφή του ποσού που δεσμεύτηκε.*

*Παρακαλούμε όπως λάβετε σχετική απόφαση με θέμα την ανατροπή των αποφάσεων ανάληψης υποχρέωσης οι οποίες δεν εκτελέστηκαν εν όλω ή εν μέρει.*

*Σας επισυνάπτουμε κατάσταση με τις αποφάσεις ανάληψης υποχρέωσης που πρέπει να ανατραπούν στην οποία αναγράφεται ο ΚΑΕ, η ημερομηνία έκδοσης της απόφαση ανάληψης υποχρέωσης, το αρχικά δεσμευμένο ποσό, το ποσό που έχει δεσμευτεί από κάποιο παραστατικό, το υπόλοιπο ποσό προς αποδέσμευση*».

Η Οικονομική επιτροπή, αφού έλαβε υπόψη:

1) το άρθρο 4 παρ. 1β και 5 του Π.Δ. 113/2010

2) το άρθρα 72 του Ν.3852/10

**Αποφασίζει Ομόφωνα**

Την ανατροπή των αποφάσεων ανάληψης υποχρέωσης και διαγραφή δεσμεύσεων έτους 2011, σύμφωνα με την συνημμένη κατάσταση η οποία αποτελεί αναπόσπαστο μέρος της παρούσας απόφασης, που πρέπει να ανατραπούν και στην οποία αναγράφεται ο ΚΑΕ, η ημερομηνία έκδοσης της απόφαση ανάληψης υποχρέωσης, το αρχικά δεσμευμένο ποσό, το ποσό που έχει δεσμευτεί από κάποιο παραστατικό, το υπόλοιπο ποσό προς αποδέσμευση.

# Η απόφαση αυτή πήρε αύξοντα αριθμό 357/2011

**. . . . . . . .**

Μετά την εξάντληση των θεμάτων λύθηκε η σημερινή συνεδρίαση.

Κατόπιν συντάχθηκε το πρακτικό αυτό και υπογράφηκε όπως παρακάτω:

**Ο ΠΡΟΕΔΡΟΣ ΤΑ ΜΕΛΗ**

ΑΚΡΙΒΕΣ ΑΝΤΙΓΡΑΦΟ

Αμαλιάδα 30-12-2011

**Ο ΠΡΟΕΔΡΟΣ**

**Βασίλειος Ζαχαρόπουλος**